《过东禅寺友人书斋小酌二首 其二》
明代·孙承恩

交情怜久别，今日此寻君。话旧消清坐，开樽对白云。

乾坤空落落，世事总纷纷。不尽留连意，归途已暮曛。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。